ՍՏԵՓԱՆԱԿԵՐՏ, հունիսի 14, ԱՐՑԱԽՊՐԵՍ: Հանդիպումից առաջ Մոսկվայի «Լուժնիկի» ստադիոնում տեղի կունենա ԱԱ-ի բացման հանդիսավոր արարողությունը։ Կազմակերպիչները խոստանում են, որ բացման միջոցառումը լինելու է բացառիկ։ Քառամյակի գլխավոր ֆուտբոլային ստուգատեսի մեկնարկից առաջ ելույթ կունենան բրիտանացի հայտի երգիչ Ռոբի Ուիլյամսը և օպերային հայտնի երգչուհի, ռուս Աիդա Գարիֆուլինան։ Կմասնակցի նաև աշխարհի կրկնակի չեմպիոն, բրազիլացի Ռոնալդոն։ 30 րոպեանոց շոուի կոնցեպտի հեղինակը Ֆելիքս Միխայլովն է, որի ղեկավարությամբ են անցել Կոնֆեդերացիաների գավաթի խաղարկության և ԱԱ-2018-ի խմբային փուլի վիճակահանության միջոցառումները։